**Apklausa (literatūros rūšys ir žanrai)**  Vardas, pavardė, klasė

1. **Nustatykite, kokiai literatūros rūšiai priklauso šie tekstai. Parašykite bent po 3 argumentus. (12 t.)**
2. **Donaldas Kajokas**

\*\*\*

pro tuos vartus aš įėjau nepagalvojęs

į kokio gaivalo valdas mane įleidžia

ir tik už vartų pajutau pavojų

supratęs kaip ten chrizantemos skleidžias

kaip ten drabužiai šiugžda spengia zylės

kaip viršum šulinių dragūnai lenkias

ir kokios tylios gąsdinančiai tylios

lyg naktį skerdykla ten mylinčiųjų rankos

o tyrų angele sakai kad taip nebūna

bet prisimink – vos vartai užsivėrė

argi ne aš kartu su mylinčiais

 ir tavo kūną

po gabalą ramiai šunims sušėrėm

*Teksto A lit. rūšis:*

*Argumentai:*

*Teksto B lit. rūšis:*

*Argumentai:*

1. **Viljamas Šekspyras**

**Hamletas**

*Įeina HORATIO, MARCELAS ir BERNARDO*

HORATIO. Sveiki, Šviesybe!

HAMLETAS. O! Labai džiaugiuos... Horatio! Arba aš pats – ne aš!

HORATIO. Tas pats – žemiausias jūsų tarnas, Prince!

HAMLETAS. Joks tarnas – draugas! Taip, kaip ir aš jums.

Kodėl iš Wittenbergo grįžot, ką? – Marcelas?

MARCELAS. Šviesusis Prince!

HAMLETAS. Džiaugiuosi jus sutikęs!

*(Pamato BERNARDO)* Labas, Pone! –

Bet iš tiesų, kas jus iš ten parvijo?

HORATIO. Klajūniški nusiteikimai, Prince.

HAMLETAS. Iš jūsų priešo lūpų nenorėčiau

Išgirsti to! Nejaugi mano ausys

Bus priverstos tikėti tuo, ką sakot

Pats prieš save? Žinau – jūs ne klajūnas.

Tad ko jūs Elsinore? Na, reikės

Išmokyti jus gerti, kol išvyksit!

HORATIO. Į jūsų tėvo šermenis grįžau.

HAMLETAS. Prašau tiktai nesišaipyt, kolega!

Ar ne į motinos sutuoktuves?

HORATIO. Iš tikro, jos įvyko tuoj po to.

HAMLETAS. Taupumas! Šermenų kepsniais vaišino

Svečius per vestuves.

1. **Gintaras Beresnevičius**

**Keli patarimai ir persergėjimai. Nr. 7**

Jei kartą naktį išgirsi keistą kaukšėjimą, jei, atsisėdęs lovoje, išvysi prieš save boluojantį siluetą žėruojančiomis akiduobėmis, taukšintį dantimis, jei išgirsi jį visaip tau kalbant ir mėginant tave įgąsdinti, jei po tavo lempa pakibs pakaruoklis, nerimastingai tiesdamas į tave sudžiūvusias rankas, jei blyškūs šešėliai sustos ratu aplink tavo lovą, nelyginant ką sumanę, o po to atsidarys durys ir maži plaukuoti alraunai, negražiai ir nemelodingai dainuodami, ant kreivų savo petukų atitemps grabą – tada gali drąsiai verstis ant kito šono ir toliau miegoti, nes, kad ir kaip stengtumeis suprasti, kas čia dedasi, vis tiek nepavyks.

*Teksto C lit. rūšis:*

*Argumentai:*

1. **Viršuje parašykite, kokioms literatūros rūšims būdingi šie žanrai. (12 t.)**

Odė, tragedija, apysaka, romanas, eilėraštis, komedija, epas, sonetas, herojinė poema, apsakymas, trioletas, eilėraštis

1. **Koks tai žanras? (6 t.)**

Didelės apimties laisvos struktūros pasakojamasis kūrinys, kur daug veikėjų ir kelios siužetinės linijos –

Dramos kūrinys, kur veikėjų aistros ir konfliktai itin stiprūs, o baigiasi nelaimingai –

Nedidelės apimties pasakojamasis žanras, kur pasakojamas vienas svarbus įvykis –

8 eilučių griežtos struktūros eilėraštis –

14 eilučių griežtos struktūros eilėraštis –

Vidutinės apimties pasakojamasis žanras, kurio struktūra paprastesnė nei romano –